***The Mummy*** é un filme estadounidense de aventuras, fantasía e terror escrito e dirixido por Stephen Sommers que foi estreado en 1999. Está protagonizado por Brendan Fraser, Rachel Weisz, John Hannah e Kevin J. O'Connor, con Arnold Vosloo como a momia. É un remake do filme de 1932 *The Mummy*, que estivo protagonizado por Boris Karloff.

A rodaxe fíxose en Marrakech, Marrocos, comezou o 4 de maio de 1998, e durou dezasete semanas; o equipo tivo que soportar a deshidratación, tormentas de area e serpes mentres filmaba no Sáhara. Os efectos visuais son obra de Industrial Light & Magic, que mesturou o filme con imaxes xeradas por ordenador para crear a Momia. Jerry Goldsmith compuxo a banda sonora.

*The Mummy* estreouse o 7 de maio de 1999, e recadou $43 millóns en 3 210 cines durante a súa primeira semana de emisión nos Estados Unidos; todo un éxito non agardado, e obtivo unha recadación de $416 millóns en todo o mundo. O seu éxito motivou a secuela de 2001 *The Mummy Returns*, así como *The Mummy: The Animated Series*, e unha precuela spin-off, *The Scorpion King*. Sete anos despois, o terceiro título da serie, *The Mummy: Tomb of the Dragon Emperor*, estreouse o 1 de agosto de 2008.

Sinopse
-------

O filme comeza cos derradeiros días de Imhotep, sumo sacerdote do faraón Seti I, que se namora da concubina deste, Anck-Su-Namun. Imhotep e a prometida do faraón asasinan a Seti I. Deste xeito, Imhotep foxe, pero Anck-Su-Namun é capturada e asasinada pola garda persoal de Seti I. Cando Imhotep a intenta resucitar na cidade dos mortos (Hamunaptra) é detido polos soldados. O sacerdote é finalmente momificado vivo e sobre el repousa a maldición máis temida por tódolos exipcios, o Hom Dai.

De volta ó ano 1923, Evelyn e o seu irmán Jonathan descobren un mapa e unha especie de caixa que indica o xeito de chegar a Hamunaptra. Non obstante, cando o mapa sofre un pequeno accidente, ámbolos dous deciden preguntar sobre isto a un ex soldado e antigo propietario da caixa que está na cadea, Rick O'Connell. Evelyn decide salvalo da morte despois de que este lle prometera levala a Hamunaptra.

Personaxes
----------

* Brendan Fraser como Rick O'Connell
* Rachel Weisz como Evelyn Carnahan
* John Hannah como Jonathan Carnahan
* Arnold Vosloo como Imhotep
* Kevin J. O'Connor como Beni Gabor

Outros personaxes son Oded Fehr como Ardeth Bay e Patricia Velásquez como Anck-Su-Namun. Stephen Dunham, Corey Johnson, Tuc Watkins, e Jonathan Hyde interpretan ós membros da expedición americana.

Galardóns e nomeamentos
-----------------------

* 1999: Nomeada ó Oscar: Mellor son.
* 1999: Nomeada ó BAFTA: Mellores efectos visuais.

Banda sonora
------------

***The Mummy: Original Motion Picture Soundtrack*** foi composta e dirixida por Jerry Goldsmith, coa orquestración de Alexander Courage.

1. Imhotep (4:20)
2. The Sarcophagus (2:17)
3. Tauger Attack (2:23)
4. Giza Port (2:01)
5. Night Boarders (4:08)
6. The Caravan (2:52)
7. Camel Race (3:26)
8. The Crypt (2:26)
9. Mumia Attack (2:19)
10. Discoveries (3:41)
11. My Favorite Plague (3:59)
12. Crowd Control (3:12)
13. Rebirth (8:33)
14. The Mummy (6:19)
15. The Sand Volcano (5:41)

Notas
-----

1. ↑  BoxOfficeMojo.com
2. ↑  *The Hollywood Action and Adventure Film*. ISBN 9780470659243.
3. ↑  *The Action and Adventure Cinema*. ISBN 9781134564941.
4. ↑  Deming, Mark. Rovi Corporation, ed. "The Mummy". Allmovie. Consultado o 8 de decembro de 2012.
5. ↑  Youtube - 10 Surprisingly Profitable Movie Franchises

Véxase tamén
------------

### Ligazóns externas

* 

* *The Mummy* na IMDb *(en inglés)*.
* Ficha en AllMovie *(en inglés)*
* Ficha en RottenTomatoes *(en inglés)*

* Portal:Cine
* Portal:Estados Unidos de América
* Portal:Antigo Exipto

|  |  |
| --- | --- |
| Control de autoridades | 
* Wd: Q202508
* WorldCat
* VIAF: 175122380
* AFI: 61242
* Allmovie: v179644
* AlloCiné: 20153
* Box Office Mojo: mummy
* CineRessources: 64781
* FilmAffinity: 461672
* IMDb: tt0120616
* LCCN: n2002025406
* LUMIERE: 12006
* Metacritic: the-mummy
* OFDb: 449
* OMDB: 564
* Rotten Tomatoes: 1087270-mummy
* Synchronkartei: 2293
* TheNumbers: Mummy-The-(1999)
* TMDb: 564
* TVcom: the-mummy-1999
* TVGuide: 133977

 |